 Kurzusleírás (tematika)
	Kurzus neve: 
Fotográfia történet és filozófia 2


	A kurzus oktatója/i, elérhetősége(i):

Gulyás Miklós mi.gulyas@gmail.com
Drégely Imre dregeye@gmail.com
Pfisztner Gábor gabor.pfisztner@gmail.com

	Kód:
B-FT-302

	Tantervi hely:

	Javasolt félév:
3
	Kredit:
5
	Tanóraszám:
60
Egyéni hallgatói munkaóra:
90

	Kapcsolt kódok:
	Típus: előadás/gyakorlat
	Szab.vál-ként felvehető-e?
	Szab.vál. esetén sajátos előfeltételek:
magyar nyelvtudás


	A kurzus kapcsolatai (előfeltételek, párhuzamosságok): 
Előfeltétel régi hálóból: nincs

	A kurzus célja és alapelvei: 

A Fotográfia szaktörténet 2 célja, hogy betekintést adjon a fotográfia története és a társadalomtörténet egyéb folyamatainak összefüggéseibe, megismertesse azt a történelmi (politikai, gazdasági) és kukturális kontextust, amiben a  fotográfusok éltek. Mélyebb betekintést adjon a fotográfia esztétikai, filozófiai és technikai fejlődéstörténetének korszakairól, eredményeiről. Megismertesse a fotográfia szerepét és értelmezését a különböző kulturális környezetben.

	Tanulási eredmények (fejlesztendő szakmai és általános kompetenciák):

Tudás:	
1) További ismereteket ad a fotgráfia technikai, esztétikai és filozófiai fejlődéstörténetéről, korszakairól, ezeknek a korszakoknak az értelmezéséről.
2) Érti a fotográfia történetének és a jelen kor kiemelkedő alkotói gondolkodásának és műveinek lényegét.
3)Mélyebben megérti a fotográfiai korszakok közötti összefüggéseket tágabb esztétikai, filozófiai és társadalmi kontextusban is.
4) Ismeri a fotográfia médiumának műfajait, jól eligazodik a különböző kifejezési irányzatok között.
5) Tájékozott a fotográfia és a társművészetek kapcsolatrendszeréről.
6) Alaposan ismeria vizuális művészetek alapvető kérdéseit, alkotó módszereit és eredményeit.
7) Átfogó tudással rendelkezik a vizuális művészetek terén végzett alkotói tevékenységek alapjául szolgáló folyamatokról.
8) Érti a szaknyelvet és a kortárs fotográfiával kapcsolatos gondolatokat.
9) Alapvető ismeretekkel rendelkezik a fotográfia és vizuális művészetek főbb elméleteiről, alapelveiről, stíluskorszakairól és irányzatairól, fontosabb alkotásairól.
10) Alapvetően érti az alnalitikus és kritikus gondolkodást.

Képesség:	
1) Képes felismerni a fotográfia jelentős alkotóinak műveit a stílusjegyek alapján.
2) Komplex módon képes szemlélni a fotográfiai stílusok, korszakok törekvéseit, összefüggéseit.
3) Képes önálló szakmai álláspontot kialakítani a jelen szakmai kérdéseiben szaktörténeti érvekre támaszkodva. 
4) Jól-informált és árnyalt véleményt alkot és prezentál vizuális koncepciókról és megoldásokról.
5) Magas szintű tudással rendelkezik a fotográfia különböző speciális eljárásait illetően.
6) Véleményét szakmai szempontokkal alá tudja támasztani és ezt képes előadni társainak.
7) Tanulmányai során szerzett tapasztalatokra támaszkodva képes a tudásanyag alapvető analízisére, feldolgozására és kezelésére.

Attitűd:	
Érdeklődő az aktuális társadalmi és művészeti problémák iránt.
Nyitott az új ismeretekre.
Kritikai megértéssel viszonyul saját művészati árgának történeti és kortárs alkotásaihoz, eszmerendszeréhez.

Autonómia és felelősségvállalás:
1) Fejlett szakmai orientációval rendelkezik
2) Önálló kritikai érzékkel rendelkezik
3) Felismeri az alkotó művészeti tevékenységnek közösségi és társadalmi hatásait
4) Elfogadja és hitelesen közvetíti szakterületének társadalmi szerepét, értékeit.

Témakörök:
1) A fotográfia esztétika-, stílus- és filozófiatörténete
2) A fotográfia technológiák története

	

	Tanulásszervezés/folyamatszervezés sajátosságai: 

Tantárgy érdemjegyének kiszámítása:
A tantárgy mindegyik kurzusát öt fokozatú érdemjeggyel osztályozza az adott kurzust oktató tanár. A tantárgy végső érdemjegye a következő súlyozással kerül kiszámításra:
Szaktörténet 50%
Technikatörténet 25%
[bookmark: _gjdgxs]Filozófia 25%

Amennyiben a tantárgy valamelyik kurzusa nem teljesítettnek minősül, akkor az egész tantárgy nem teljesítettnek minősül.

 A tantárgy kurzusai:
   
I. Szaktörténet (oktató: Gulyás Miklós)

Kuzus témaleírás:
A Szaktörténet I. folytatása, az ott szerzett ismeretek mélyítése. Mindemellett a hallgatók előadói és 
lényeglátási képességének fejlesztése is.

Az órákon Mary Warner Marien: A Fotográfia nagykönyve, a fényképezés kultúrtörténete című
könyvének anyaga 10 részre osztva lesz feldolgozva. Az egyes témákból előzetes egyeztetés és 
felkészülés alapján a hallgatók tartanak előadásokat. Az órák végén tartalmi és előadói szempontból
értékeljük az elhangzottakat.

	

A hallgatók tennivalói, feladatai:
Rendszeres óralátogatás, aktív részvétel. Egyéni tájékozódás, elkötelezett önálló érdeklődés a téma iránt.



	
Teljesítendő követelmények:


Értékelés módja: 
Szóbeli felelet


Az értékelés szempontjai:

A fent részletezett tudás és képességek elsajátításának minősége, biztonsága. Kommunikációs képesség.



	
A rész érdemjegy kiszámítása:  
kétharmad szakmai tudás, egyharmad kommunikációs képesség


	Kötelező irodalom: 
Mary Warner Marien, A Fotoráfia nagykönyve, a fényképezés kultúrtörténete, 
Typotex, 2011. Budapest


Ajánlott irodalom:
 Bán András, Beke László: Fotóelméleti szöveggyűjtemény. Budapest, Enciklopédia kiadó, 1997.
Walter Benjamin: A műalkotás a technikai sokszorosíthatóság korszakában. In: u. ő: Kommentár és Prófécia. Budapest, Gondolat, 1969. 301-334. old.
Vilém Flusser: A fotográfia filozófiája. Budapest, Tartóshullám, Belvedere, ELTE-BTK, 1990.
Roland Barthes: A kép retorikája. In: Vizuális kommunikáció. Szöveggyűjtemény. Szerk.: Blaskó Ágnes, Margitházi Beja, Budapest, Typotex, 2010. 109-124. o.
Susan Sontag: A fényképezésről (ford. Nemes Anna). Budapest, Európa Könyvkiadó, 1999.
Roland Barthes: Világoskamra (ford. Ferch Magda). Budapest, Európa Könyvkiadó, 2000.
 Hans Belting: Kép-Antropológia, Képtudományi vázlatok. Budapest, Kijárat Kiadó, 2007.


	II. Technikatörténet  (Drégely Imre)

Kuzus témaleírás:
Technikatörténet 1I.   Drégely Imre
 
BA 2. 2020 őszi szemeszter 
 
A tantárgy két szemeszter során áttekintést nyújt a fotográfia tecnikai, technológiai fejlődéséről, ábrázolástörténeti vonatkozásairól. Az optikai leképezés kialakulásától a fotográfia előtörténetén át napjainkig vizsgáljuk a fotó mint technikai kép kialakulását és változását, eszközök, műszerek,eljárások fejlődéstörténetét. 
Az első szemeszterben a reneszánsz rajzolószerkezetektől a XIX.sz  végéig, a Kodak megjelenéséig tartó időszakot tárgyaljuk.
A második szemeszterben (Technikatörténet 1I.)  a XIX.-XX.sz. fordulójától, a fotográfiai ipar megjelenésétől napjainkig tekintjük át a technológia fejlődését, ábrázolástörténeti és művészeti vonatkozásaival együtt.
A szemesztert írásbeli vizsga zárja, amelyre a hallgatók 1-1 vizsgatétel esszé jellegű, illusztrált kidolgozásával és a csoportban való közzétételével készülnek.

A hallgatók tennivalói, feladatai: Aktív óralátogatás, egyéni anyaggyűjtés

Teljesítendő követelmények: Anyaggyűjtés, esszészerkesztés

Értékelés módja: Vizsgadolgozat érdemjegy, tartalmi és formai minőség szerint
A rész érdemjegy kiszámítása:  Vizsgadolgozat 80%, személyes akzivitás 20%

Kötelező irodalom: Szarka Klára- Fejér Zoltán: Fotótörténet
Műszaki Könyvkiadó, 1999

Ajánlott irodalom: 
Kolta Magdolna- Tőry Klára: A fotográfia története
Digitális Fotó Magazin, 2007
Szilágyi Gábor: A fotóművészet története (A fényrajztól a holográfiáig)Képzőművészeti Alap Kiadóvállalata, 1982




III. Filozófia (Pfisztner Gábor)
Kuzus témaleírás:
Eszmetörténeti rész:
A kurzus első felében válaszokat kerestünk olyan kérdésekre, hogy mi a fényképezés lényege, hogyan tudjuk körülhatárolni azt a területet, amelyre ezt az elnevezést alkalmazzuk, illetve hogyan kapcsolódnak ehhez különféle tevékenységek.
Rákérdeztünk azokra az evidenciákra, amelyek kezdettől hozzátapadtak a fényképezéshez, mint eljáráshoz, illetve tevékenységhez, ezek közül is az emlékezet és a fénykép, illetve az objektív látóterében lévő világ, valamint annak leképeződése közötti viszonyra. Ehhez a huszadik század első felében keletkezett szövegeket hívtuk segítségül, Kracauer írását a fényképezésről, Benjamin két híres esszéjét, illetve a tömegkultúrában játszott szerepe kapcsán Adorno és Horkheimer korszakos könyvének ide vonatkozó fejezetét.
A következő félévben javarészt ezt a gondolatmenetet folytatjuk tovább, elsősorban is annak érdekében, hogy még inkább láthatóvá váljon a fényképezés kulturális szerepe és helye, az, ahogy egykor erre reflektáltak, és amelyre alapozva jobban érthető a fotográfiai technikáknak és az azokhoz kapcsolódó digitális megoldásoknak a vizuális kultúrában elfoglalt helye. Ehhez megvizsgáljuk Susan Sontag néhány felvetését a fényképezésről szóló esszéiből, majd részletesebben foglalkozunk Vilem Flusser könyvével, amelyet egyfajta bevezetésnek szánt minden későbbi filozófiai gondolatmenethez, amely a fotográfia lényegét akarja jobban megérteni. A félév utolsó harmadában pedig Hans Belting képantropológiai vázlataira támaszkodva gondoljuk végig, miként, de még inkább miért fogadja be művészeti intézményrendszer a fotográfiát az 1980-as évek elejétől.
A kurzus során így, bár vázlatosan, de áttekintést kapunk arról, hogy miként mennek végbe különféle folyamatok többé kevésbé egy időben, amelyek során jelentősen átalakul a fényképezéshez fűződő viszony, valamint a vele szemben támasztott elvárások. A kurzuson magyar nyelven hozzáférhető írásokra támaszkodunk. Bár az angol és a német nyelvű szakirodalom jelentős, az említettekhez képes sokkal inkább specializálódott, valamint olyan terminológiát használ, amely egy bevezető kurzus során inkább akadály, nem pedig előny.

A hallgatók tennivalói, feladatai:
Aktív részvétel az órákon, szemináriumi dolgozat
 
Teljesítendő követelmények:
Az óra kereteben folytatott beszélgetésekben való részvétel, a kiadott szövegek feldolgozása, értő hozzászólás a téma megvitatása során, az írott reflexió egyedisége, alapossága, nyelvi kidolgozottsága
 
Értékelés módja: 
A részérdemjegy kiszámítása:
–    Részvétel és aktivitás az órákon: 20%
–    A kiadott szövegek feldolgozása: 40%
–    Egy rövid (5000) leütés terjedelmű reflexió írása: 40%
 
Kötelező irodalom: 
–      Erwin Panofsky: A perspektíva mint „szimbolikus forma”. In: u.ő: Jelentés a vizuális művészetekben (ford. Tellér Gyula), Budapest, ELTE BTK Művészettörténeti Intézet, 2011.
–      Bán András, Beke László: Fotóelméleti szöveggyűjtemény. Budapest, Enciklopédia kiadó, 1997.
–      Walter Benjamin: A műalkotás a technikai sokszorosíthatóság korszakában. In: u. ő: Kommentár és Prófécia. Budapest, Gondolat, 1969. 301-334. old.
–      Theodor Wiesengrund Adorno, Max Horkheimer: A kultúripar, A felvilágosodás mint a tömegek becsapása. In: A felvilágosodás dialektikája, Gondolat – Atlantisz – Medvetánc (1990). 147-200. o.
–      Roland Barthes: A kép retorikája. In: Vizuális kommunikáció. Szöveggyűjtemény. Szerk.: Blaskó Ágnes, Margitházi Beja, Budapest, Typotex, 2010. 109-124. o.
–      Susan Sontag: A fényképezésről (ford. Nemes Anna). Budapest, Európa Könyvkiadó, 1999.
–    Vilem Flusser A fotográfia filozófiája, https://www.artpool.hu/Flusser/Fotografia/eloszo.html
 
Ajánlott irodalom:
–      Ex Symposion 2000/32. szám
–      Roland Barthes: Világoskamra (ford. Ferch Magda). Budapest, Európa Könyvkiadó, 2000.
–      Hans Belting: Kép-Antropológia, Képtudományi vázlatok. Budapest, Kijárat Kiadó, 2007.
–      Liz Wells (szerk): Photography Reader. London/New York, Routledge, 2003.
–    Wolfgang Kemp, Hubertus von Amelunxen: Theorie der Fotografie I-IV. München, Schirmer/Mosel, 2000.





